
 23.1.2019
 BG
 Официален вестник на Европейския съюз
 L 20/1
 РЕГЛАМЕНТ ЗА ИЗПЪЛНЕНИЕ (ЕС) 2019/98 НА КОМИСИЯТА
 от 21 януари 2019 година
 за откриване на тръжна процедура за изкупуване на обезмаслено мляко на прах през периода на публична интервенция от 1 март до 30 септември 2019 г.
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1),
 като взе предвид Регламент (ЕС) No 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (2), и по-специално член 3, параграф 6 от него,
 като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на публичната интервенция и помощта за частно складиране (3), и по-специално член 12, параграф 1 от него,
 като има предвид, че:
 (1)
 Съгласно член 12 от Регламент (ЕС) No 1308/2013 публичната интервенция за обезмаслено мляко на прах се прилага от 1 март до 30 септември.
 (2)
 Съгласно Регламент (ЕС) No 1370/2013 количественото ограничение за изкупуване на обезмаслено мляко на прах на фиксирана цена се определя на нула тона за 2019 г.
 (3)
 Следователно в съответствие с член 3, параграф 2 oт Регламент (EС) No 1370/2013 следва да се открие тръжна процедура за изкупуване на обезмаслено мляко на прах от началото на периода на публична интервенция през 2019 г.
 (4)
 В дял II, глава II, раздел 3 от Регламент за изпълнение (ЕС) 2016/1240 са определени правила за изкупуване чрез тръжна процедура.
 (5)
 В съответствие с член 9, параграф 1, буква б) от Регламент за изпълнение (EС) 2016/1240 следва да се определи срокът, в който държавите членки да уведомяват Комисията за всички допустими тръжни предложения.
 (6)
 В интерес на ефикасното администриране държавите членки следва да използват за своите уведомления до Комисията информационните системи в съответствие с Делегиран регламент (ЕС) 2017/1183 на Комисията (4) и Регламент за изпълнение (ЕС) 2017/1185 на Комисията (5),
 ПРИЕ НАСТОЯЩИЯ РЕГЛАМЕНТ:
 Член 1
 Откриване на тръжната процедура
 Открива се тръжна процедура от 1 март до 30 септември 2019 г. за изкупуване на обезмаслено мляко на прах за интервенция, при условията, предвидени в дял II, глава II, раздел 3 от Регламент за изпълнение (ЕС) 2016/1240 и в настоящия регламент.
 Член 2
 Подаване на тръжни предложения
 1. Периодите, през които могат да се подават тръжни предложения, изтичат в 11:00 ч. (брюкселско време) в третия вторник от месеца. През август обаче крайният срок за подаване на тръжни предложения изтича в 11:00 ч. (брюкселско време) в четвъртия вторник от месеца.
 Ако вторник е официален празник, срокът изтича в 11:00 ч. (брюкселско време) на предишния работен ден.
 2. Тръжните